**Adatvédelmi tájékoztató és folyamatleírás**

**Nagykovácsi Polgármesteri Hivatal „Gondos önkormányzat” programja részére**

**Nagykovácsi Polgármesteri Hivatal (továbbiakban Hivatal/Adatkezelő)** az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) előírásai szerint ezúton nyújt tájékoztatást jelen tájékoztatóval és folyamatleírással az adatkezeléssel kapcsolatos minden tényről. A folyamatban való részvétellel az érintett jelen folyamatleírás szerint válik az adatkezelés érintettjévé.

**A HIVATAL PONTOS MEGNEVEZÉSE, ELÉRHETŐSÉGEI:**

**Adatkezelő megnevezése**: Nagykovácsi Polgármesteri Hivatal

**Adatkezelő székhelye:** 2094 Nagykovácsi, Kossuth Lajos utca 61.

**Adatkezelő adószáma:** 15390228-2-13

**Honlap:** [www.nagykovacsi.hu](http://www.nagykovacsi.hu)

**Telefonszám:**  26/389-566/103

**Képviselő:** Grégerné Papp Ildikó jegyző

**A HIVATAL ADATVÉDELMI TISZTVISELŐJÉNEK NEVE ÉS ELÉRHETŐSÉGEI,**

**Neve:** Schulmann Péter

**E-mail cím:** adatvedelem@nagykovacsi.hu

A Polgármesteri Hivatal a Gondos Önkormányzat programrendszer keretében a támogatható tematikai elemei szerint több felhívást tesz közzé energiahatékonyság, környezetvédelem és egyéb jövőben támogatott szakterületeken a lakosság részére.

**Programra jelentkezés, illetve a programban való részvétel adatkezelése**

**Az adatkezelés folyamatának leírása:**

Nagykovácsi Nagyközség Önkormányzata a Gondos Önkormányzat programrendszer keretében a program tematikai elemei szerint több felhívást tesz közzé energiahatékonyság, környezetvédelem és egyéb jövőben támogatott szakterületeken a lakosság részére. A támogatott tematikák kapcsán a lakosság regisztráció azonosító adatok megadása és jogosultság igazolása mellett, kedvezményes vagy ingyenes beszerzésekben vehet rész a támogatási tematika adott elemének meghatározása szerint.

**Az adatkezelés célja:**

Az Önkormányzat által meghirdetett Gondos Önkormányzat programban való részvétel biztosítása a jogosultságok igazolása, a résztvevők azonosítása, adott kedvezményes vásárlással vagy ingyenes beszerzéssel kapcsolatos igények felmérése, összesítése, részvétel a kedvezményes vásárlás vagy ingyenes átadás lebonyolításában.

**Az adatkezelés jogalapja:**

A GDPR 6. cikk (1) a) az érintett hozzájárulása

**kezelt adatok köre:**

Felhasználó által megadott név, e-mail cím, lakcím.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

A ***Hivatal*** az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi a ***Hivatalt***, úgy a ***Hivatal*** jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

**A személyes adatok tárolásának időtartama:**

Az adatkezelési cél megvalósulásáig, vagyis az adott tematika szerinti beszerzés megvalósulásáig, vagy az érintett törlési kérelméig.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az érintetti joggyakorlásra vonatkozó szabályok:**

A ***Hivatal*** tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatainak törlését (GDPR 17. cikk (1) bekezdésében meghatározott feltételek esetén)
* tiltakozhat az adatkezeléssel szemben,
* kérheti személyes adatai kezelésének korlátozását.

A ***Hivatal*** gondoskodik az adatok biztonságáról, megteszi továbbá mindazon technikai és szervezési intézkedéseket, amelyek a GDPR és az egyéb adat-, és titokvédelmi szabályok érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

A ***Hivatal*** törekszik arra, hogy az Önnek adott tájékoztatás minden esetben a GDPR által meghatározott szabályok teljesítése mellett is a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Amennyiben jelen tájékoztatóban felsorolt célok tekintetében élni szeretne a GDPR-ban meghatározott jogaival úgy, kérelmét elsősorban írásban terjesztheti elő az adatvédelmi tisztviselőhöz címzett, jelen tájékoztatóban feltüntetett elérhetőségén. Amennyiben Ön mégis szóbeli tájékoztatást kér, úgy személyazonossága igazolását követően a ***Hivatal*** erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésére állnak. Minden más esetben az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, a meghosszabbítás szükségességéről azonban a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatban Ön panasszal fordulhat a Nemzeti Adatvédelmi és Információszabadság Hatósághoz (Budapest, Falk Miksa u. 9-11, 1055), vagy választása szerint a lakóhelye vagy tartózkodási helye szerint illetékes törvényszékhez.

2023. április 27.